Ինչ վերաբերում է Մխիթար Հայրապետյանին, ապա նրա՝ նախարարություն մուտք գործելու «արարողությունն» իսկ տարակուսելի էր՝ եթե չասենք տարօրինակ և իրեն միայն ծանոթ-բարեկամներով շրջապատելու նախախոստում: Ի՞նչ է նշանակում ասուլիսի կամ իր մուտքը լուսաբանելու հրավերը ծանուցել ֆեյսբուքյան էջով: Նախ, մինչ այդ անհայտ մի անուն, ում գրառումները տեսնել կարող են բացառապես իր դիմատետրային ընկերները, որոնց մեջ կարող է նաև լրագրողներ լինեն: Ստացվում է՝ միայն նրա՞նց համար է աշխատելու: Ստացվում է, որ Սփյուռքի նախարարության գործունեությունը լուսաբանել ցանկացողները պետք է Ֆեյսբուքում ընկերանան Մխիթարին և շուրջօրյա հերթապահեն նրա գրառումներին: Այլապես նորից անտեղյակ կմնան, որովհետև նվազագույնը 400-500 ընկեր ունեցող օգտատերը կարող է չնկատել նրա որևէ ծանուցում, որովհետև հաջորդող գրառումները կփակեն այն: